ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση Σχολής Προπονητών Τζούντο Β’ επιπέδου
σε Ιωάννινα και Αθήνα.
Ανανέωση Ειδικής Πιστοποίησης Πρωτοβάθμιας
και Δευτεροβάθμιας Κοινωνικής Φροντίδας μη
κερδοσκοπικού χαρακτήρα του Ν.Π.Ι.Δ.: ΣΥΝΔΕΣΜΟΣ ΠΡΟΣΤΑΣΙΑΣ ΠΑΙΔΙΩΝ ΚΑΙ ΑΜΕΑ.
ΑΠΟΦΑΣΕΙΣ
Αριθμ. ΓΓΑ/31996
(1)
Ίδρυση Σχολής Προπονητών Τζούντο Β’ επιπέδου σε Ιωάννινα και Αθήνα.
Ο ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΟΡΓΑΝΩΣΗΣ ΑΘΛΗΤΙΣΜΟΥ ΤΟΥ ΥΠΟΥΡΓΕΙΟΥ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
β) της παρ. 6 του άρθρου 136 του ν. 2725/1999 (Α’ 121),
όπως αντικαταστάθηκε με το άρθρο 78 παρ.  2 του
ν. 4170/2013 «Ενσωμάτωση της Οδηγίας 2011/16/ΕΕ,
ρύθμιση θεμάτων της ΕΛ.Τ.Ε., αναμόρφωση Οργανισμού
του Ν.Σ.Κ. και άλλες διατάξεις» και όπως αυτό τροποποιήθηκε με το άρθρο 20 του ν. 4726/2020 (Α’ 181),
γ) της παρ. 1 του άρθρου 64 του ν. 4809/2021 (Α’ 102),
δ) των άρθρων 31, 31Α και 31Β του ν. 2725/1999,
ε) της παρ. 6 του άρθρου 136 του ν. 2725/1999 όπως
τροποποιήθηκε με το άρθρο 20 του ν. 4726/2020 (Α’ 181),
στ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
2. Την υπό στοιχεία ΓΓΑ/673/13-01-2025 (ΑΔΑ: ΨΙΥΣ46ΝΚΠΔ-ΧΝΜ) ορισμός αναπληρωτή προϊσταμένου
της Γενικής Διεύθυνσης Οργάνωσης Αθλητισμού.
3. Το υπό στοιχεία ΓΓΑ/9244/29-3-2024 «ΕΝΙΑΙΟ ΚΑΝΟΝΙΣΤΙΚΟ ΠΛΑΙΣΙΟ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΤΩΝ
ΣΧΟΛΩΝ ΠΡΟΠΟΝΗΤΩΝ ΓΓΑ 2024-2028».
4. Τα υπό στοιχεία ΓΓΑ/31996/22-11-2024 και ΓΓΑ/2138/
29-01-2025 εισερχόμενα έγγραφα της Ελληνικής Ομοσπονδίας Τζούντο (Ε.Ο.ΤΖ).
5. Ότι από τις διατάξεις της παρούσας δεν προκαλείται
δαπάνη σε βάρος του κρατικού προϋπολογισμού.
6. Τις υπάρχουσες ανάγκες σε προπονητικό δυναμικό
στο άθλημα, αποφασίζουμε:
Ιδρύεται σχολή προπονητών ΤΖΟΥΝΤΟ Β’ επιπέδου,
η οποία θα λειτουργήσει σε Ιωάννινα και Αθήνα στο
διάστημα από τη δημοσίευση της παρούσας έως τις
31/5/2026 με σύνολο εκπαιδευτικών ωρών κατά ελάχιστο όπως ορίζεται από τον παρακάτω πίνακα.
ΕΠΙΠΕΔΟ ΔΙΔΑΚΤΚΕΣ
ΩΡΕΣ
ΔΙΠΛΩΜΑΤΙΚΗ
ΕΡΓΑΣΙΑ
(ΔΕ)/ΑΛΛΕΣ
ΕΡΓΑΣΙΕΣ (ΑΕ)
ΠΡΑΚΤΙΚΗ
ΑΣΚΗΣΗΣ
ΔΙΑΡΚΕΙΑ
ΛΕΙΤΟΥΡΓΙΑΣ
ΣΧΟΛΗΣ
(ελάχιστη)
ΣΥΝΟΛΙΚΗ
ΔΙΑΡΚΕΙΑ
(ώρες)
Β
300 (250)
Υποχρεωτικά
έως 50 ώρες
(ΔΕ)
6 μήνες
θεση απεικονίζουν τη δυνατότητα συνδυασμού διδακτικών ωρών και εργασιών.
Η διοίκηση, η διεύθυνση, η λειτουργία της σχολής και
κάθε άλλη λεπτομέρεια καθορίζονται ως εξής:
Άρθρο 1
ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ
ΑΡΜΟΔΙΟΤΗΤΕΣ
Η σχολή διοικείται από πενταμελή επιτροπή, που συγκροτείται από τους:
1. ΤΖΕΡΑΚΗ ΓΕΩΡΓΙΑ, υπάλληλος της Γ.Γ.Α., ως Πρόεδρος.
2. ΜΠΑΚΟΠΟΥΛΟΣ ΣΩΤΗΡΙΟΣ, υπάλληλος της Γ.Γ.Α.,
ως μέλος.
3. ΣΤΕΛΛΑ ΜΑΡΙΝΑ, υπάλληλος της Γ.Γ.Α. ως μέλος.
4. ΗΛΙΑΔΗΣ ΝΙΚΟΛΑΟΣ, εκπρόσωπος της ΕΟΤΖ, ως
μέλος.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
21 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 768
24.02.2025 10:26:00
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 768/21.02.2025
5. ΣΤΕΦΑΝΙΔΟΥ ΒΑΛΕΝΤΙΝΑ, εκπρόσωπος της ΕΟΤΖ,
μέλος του ΔΣ της Ομοσπονδίας, ως μέλος.
Γραμματείς της Επιτροπής ορίζονται: η ΑΛΟΥΠΗ ΑΙΚΑΤΕΡΙΝΗ, υπάλληλος της Γ.Γ.Α.
Στα μέλη της επιτροπής και στους γραμματείς δεν
καταβάλλεται αποζημίωση, θα παρέχουν τις υπηρεσίες
τους αμισθί.
Η Επιτροπή Διοίκησης έχει τις ακόλουθες αρμοδιότητες:
α. Εγκρίνει το αναλυτικό πρόγραμμα σπουδών (ελέγχει αν είναι συμβατό με τις απαραίτητες προδιαγραφές)
και το διδακτικό προσωπικό (ελέγχει εάν πληρούν τις
προϋποθέσεις διδακτικού προσωπικού).
β. Ελέγχει τα υποβληθέντα δικαιολογητικά των υποψηφίων. Παρακολουθεί τη λειτουργία της σχολής και τη
διεξαγωγή των εξετάσεων. Μετά την υποβολή των αποτελεσμάτων από τον Διευθυντή, η επιτροπή διοίκησης προ-
βαίνει στην επικύρωση των αποτελεσμάτων και καταρτίζει πίνακες επιτυχόντων και αποτυχόντων (συντάσσοντας
σχετικό πρακτικό). Λαμβάνει αποφάσεις για οποιοδήποτε
θέμα αφορά την εύρυθμη λειτουργία της σχολής.
γ. Οι γραμματείς της σχολής μεριμνούν για τη συγκέντρωση των αιτήσεων και των δικαιολογητικών των υπο-
ψηφίων και συντάσσουν σχετικό πίνακα. Ενημερώνουν
τα μέλη για τις συνεδριάσεις της επιτροπής και συντάσσουν τα πρακτικά των συνεδριάσεων.
δ. Ο φάκελος της σχολής που πρέπει να περιέχει τις αιτήσεις με τα δικαιολογητικά των υποψηφίων, το σχετικό
πίνακα δικαιολογητικών, παρουσιολόγιο, τα πρακτικά
συνεδριάσεων της Επιτροπής και το πρόγραμμα Σπουδών (στον οποίο θα αναφέρονται αναλυτικά τα μαθήμα-
τα, οι διδάσκοντες και οι ώρες διδασκαλίας) παραδίδεται
εντός δύο (2) μηνών από τη λήξη της σχολής, με ευθύνη
του Προέδρου, στο αρμόδιο τμήμα της ΓΓΑ.
ε. Δημιουργεί και παραδίδει αρχείο με τα αποτελέσματα των εξετάσεων (γραπτών και προφορικών) ανά
εξεταζόμενο μάθημα (γραπτά εξετάσεων, βαθμολογίες
εξεταστών στα πρακτικά μαθήματα, κ.λπ.) καθώς και παρουσιολόγια, εργασίες προόδου, βεβαιώσεις πρακτικής
άσκησης, κ.λπ.
στ. Εγκρίνει, μετά από σχετική πρόταση της ομοσπονδίας και του Διευθυντή σπουδών, τους χώρους υλοποίη-
σης του θεωρητικού και πρακτικού μέρους που πληρούν
τις προδιαγραφές διαθέτοντας άδεια λειτουργίας αθλητικών εγκαταστάσεων, παραχωρητήριο ή μισθωτήριο.
ζ. Εγκρίνει το πρόγραμμα και τη διαδικασία των εξετάσεων (Κανονισμός Εξετάσεων) λαμβάνοντας όλα τα
αναγκαία μέτρα για την αντικειμενική αξιολόγηση των
υποψηφίων. Ενδεικτικά αναφέρεται ότι οι γραπτές εξετάσεις θα πρέπει να γίνονται με καλυμμένα τα ονόματα των
υποψηφίων και οι προφορικές εξετάσεις από τριμελή
επιτροπή. Τουλάχιστον ένα μέλος της επιτροπής διοίκησης παρίσταται σε κάθε διαδικασία εξέτασης (προφορι-
κή ή πρακτική) και δύναται να επιβλέπει τη διαδικασία
διόρθωσης των γραπτών εξετάσεων.
ΑΡΘΡO 2
ΑΡΜΟΔΙΟΤΗΤΕΣ ΔΙΕΥΘΥΝΤΗ
Διευθυντής της σχολής ορίζεται ο ΖΑΡΑΓΚΑΣ ΧΑΡΙΛΑΟΣ, Msc Phd, Καθηγητής και Πρόεδρος στο Παιδαγωγικό
Τμήμα Νηπιαγωγών της Σχολής Επιστημών Αγωγής του
Πανεπιστημίου Ιωαννίνων.
Ο Διευθυντής της σχολής έχει τις ακόλουθες αρμοδιότητες:
- Εισηγείται το αναλυτικό πρόγραμμα σπουδών στην
Επιτροπή Διοίκησης και το διδακτικό προσωπικό, καθώς
και την κατανομή των διδακτικών ωρών ανά μάθημα,
λαμβάνοντας υπόψη όσα προβλέπονται για τα υποχρεωτικά μαθήματα και το διδακτικό προσωπικό στην πα-
ρούσα απόφαση.
- Έχει ευθύνη για κάθε θέμα που σχετίζεται με τη λειτουργία της σχολής και που δεν ανήκει στον κύκλο αρμο-
διοτήτων άλλου οργάνου, για το διδακτικό, εργατικό και
βοηθητικό προσωπικό, για την υλοποίηση του προγράμματος, τον έλεγχο των παρουσιών και των απουσιών των
σπουδαστών (τηρώντας σχετικό παρουσιολόγιο) και γενικά την τήρηση του κανονισμού λειτουργίας της σχολής.
- Τροποποιεί εάν χρειασθεί το πρόγραμμα, ενημερώνοντας έγκαιρα την επιτροπή διοίκησης της σχολής, το
διδακτικό προσωπικό και τους σπουδαστές.
- Έχει το δικαίωμα επιβολής κυρώσεων, κατά περίπτωση, έως και την αποβολή υποψηφίου από τη σχολή (με
αιτιολογημένη εισήγησή του και απόφαση της επιτροπής
διοίκησης της σχολής).
- Ελέγχει την άδεια λειτουργίας και παραχώρησης/μίσθωσης του χώρου εκπαίδευσης και εποπτεύει τη λει-
τουργικότητα του, το απαιτούμενο υλικό και εξοπλισμό,
καθώς και τα συναφή όργανα για την καλή λειτουργία
της σχολής.
- Συνυπογράφει με τον Πρόεδρο της Επιτροπής τα
διπλώματα που χορηγούνται σε όσους αποφοιτήσουν
επιτυχώς από τη σχολή.
- Υποβάλλει στην επιτροπή διοίκησης υπογεγραμμένο
πίνακα αποτελεσμάτων με τους επιτυχόντες και αποτυχόντες σπουδαστές της σχολής, καθώς και συγκεντρωτι-
κό πίνακα βαθμολογίας των μαθημάτων στα οποία εξετάστηκαν όλοι οι σπουδαστές της σχολής, βεβαιώσεις
πρακτικής άσκησης - παρουσιολόγια κ.λπ.
- Αφού ολοκληρωθεί η σχολή, συντάσσει και παραδίδει στην επιτροπή διοίκησης συνοπτική έκθεση αξιο-
λόγησης με παρατηρήσεις και τυχόν προτάσεις του για
τη βελτίωση του προγράμματος και της εκπαιδευτικής
διαδικασίας.
Άρθρο 3
ΠΡΟΓΡΑΜΜΑ ΣΠΟΥΔΩΝ
ΚΥΚΛΟΣ/ΤΟΜΕΑΣ 1
ΓΕΝΙΚΩΝ ΜΑΘΗΜΑΤΩΝ
Ώρες – επίπεδο 1
ΚΥΚΛΟΣ/ ΤΟΜΕΑΣ 2
ΓΕΝΙΚΩΝ ΜΑΘΗΜΑΤΩΝ
Ώρες – επίπεδο 1
ΚΥΚΛΟΣ/ΤΟΜΕΑΣ
ΜΑΘΗΜΑΤΑ ΕΙΔΙΚΕΥΣΗΣ
Ώρες – επίπεδο 1
ΑΝΑΤΟΜΙΑ
10 ώρες
ΟΡΓΑΝΩΣΗ και ΔΙΟΙΚΗΣΗ
ΑΘΛΗΤΙΣΜΟΥ
10 ώρες
ΜΕΘΟΔΟΛΟΓΙΑ ΔΙΔΑΣΚΑΛΙΑΣ
20 ώρες
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 768/21.02.2025
ΦΥΣΙΟΛΟΓΙΑ
10 ώρες
ΑΘΛΗΤΙΚΗ ΨΥΧΟΛΟΓΙΑ
10 ώρες
ΤΕΧΝΙΚΗ ΑΝΑΛΥΣΗ
15 ώρες
ΕΡΓΟΦΥΣΙΟΛΟΓΙΑ
10 ώρες
ΜΕΘΟΔΟΛΟΓΙΑ	 ΑΘΛΗΤΙΚΗΣ
ΕΡΕΥΝΑΣ
10 ώρες
ΕΙΔΙΚΗ ΠΡΟΠΟΝΗΤΙΚΗ
20 ώρες
ΦΥΣΙΚΟΘΕΡΑΠΕΙΑ
10 ώρες
ΑΘΛΗΤΙΚΟ ΔΙΚΑΙΟ
10 ώρες
ΕΙΔΙΚΑ ΘΕΜΑΤΑ
15 ώρες
(ΑΝΤΙΝΤΟΠΙΝΓΚ 5 ώρες, ΠΑΡΑΒΙΑΣΗ
ΔΙΚΑΙΩΜΑΤΩΝ ΠΑΙΔΙΟΥ & ΠΛΑΙΣΙΟ
ΠΑΙΔΙΚΗΣ ΠΡΟΣΤΑΣΙΑΣ 5 ώρες,
ΗΘΙΚΗ ΚΑΙ ΑΚΕΡΑΙΟΤΗΤΑ ΣΤΟΝ
ΑΘΛΗΤΙΣΜΟ 5 ώρες)
ΒΙΟΜΗΧΑΝΙΚΗ
10 ώρες
ΑΘΛΗΤΙΚΗ ΚΟΙΝΩΝΙΟΛΟΓΙΑ
10 ώρες
ΠΡΟΠΟΝΗΤΙΚΗ ΕΞΑΣΚΗΣΗ
30 ώρες
ΑΘΛΗΤΙΑΤΡΙΚΗ
10 ώρες
ΑΘΛΗΤΙΚΗ ΣΤΑΤΙΣΤΙΚΗ
10 ώρες
ΚΑΝΟΝΙΣΜΟΙ
10 ώρες
ΑΘΛΗΤΙΚΗ ΔΙΑΙΤΟΛΟΓΙΑ
10 ώρες
ΔΙΠΛΩΜΑΤΙΚΗ ΕΡΓΑΣΙΑ
40 ώρες
ΓΕΝΙΚΗ ΠΡΟΠΟΝΗΤΙΚΗ
20 ώρες
ΣΥΝΟΛΟ 90 ώρες
ΣΥΝΟΛΟ 60 ώρες
ΣΥΝΟΛΟ 150 ώρες
ΓΕΝΙΚΟ ΣΥΝΟΛΟ ΩΡΩΝ ΔΙΔΑΣΚΑΛΙΑΣ:
300 ώρες
ΕΠΟΠΤΕΥΟΜΕΝΗ ΚΑΘΟΔΗΓΟΥΜΕΝΗ ΠΡΑΚΤΙΚΗ ΔΙΔΑΣΚΑΛΙΑ:
100 ώρες
ΓΕΝΙΚΟ ΣΥΝΟΛΟ ΩΡΩΝ ΕΚΠΑΙΔΕΥΣΗΣ:
400 ώρες
Η επιτυχής ολοκλήρωση περιέχει: (α) παρακολούθηση μαθημάτων (παρουσίες) (β) γραπτές εξετάσεις στα διδασκόμενα μαθήματα και πρακτικές εξετάσεις (για το πρακτικό μέρος των μαθημάτων ειδίκευσης) γ) εργασίες προόδου
(ατομικές ή ομαδικές, προαιρετικές ή υποχρεωτικές, σε θέματα ή γνωστικά αντικείμενα) και δ) καθοδηγούμενη
πρακτική άσκηση.
Οι ώρες των εξετάσεων δεν υπολογίζονται στις διδακτικές ώρες.
Το περιεχόμενο του κάθε μαθήματος για κάθε επίπεδο, περιληπτικά, αναρτάται στην ιστοσελίδα της ΓΓΑ μέσω
του Οδηγού Σπουδών.
Πτυχιούχοι ΤΕΦΑΑ, άλλων τμημάτων ΑΕΙ καθώς και απόφοιτοι σχολών προπονητών ΓΓΑ αντίστοιχης Κατηγορίας/
Επιπέδου που ιδρύθηκαν σύμφωνα με το πλαίσιο οργάνωσης και λειτουργίας (ΥΠΠΟΑ/133562/21-4-2016 έγγραφο
του Γενικού Γραμματέα Αθλητισμού), μπορούν να απαλλαγούν από την παρακολούθηση και εξέταση των γνωστικών
αντικειμένων που έχουν διδαχθεί, για τα μαθήματα των κύκλων 1 και 2.
Η εποπτευόμενη ή καθοδηγούμενη πρακτική άσκηση (100 ώρες) πιστοποιείται με την διαδικασία την οποία
ορίζει με απόφαση της η Επιτροπή Διοίκησης όπου καθορίζονται οι όροι και οι προϋποθέσεις επιτυχούς άσκησης.
Ειδικότερα η πρακτική άσκηση περιλαμβάνει:
α) την εποπτεία, β) παρακολούθηση και γ) πιστοποίηση από τον Διευθυντή της σχολής ή το διδακτικό προσωπικό
των μαθημάτων ειδίκευσης ή προπονητές Α και Β κατηγορίας που ορίζονται με απόφαση της Επιτροπής Διοίκησης,
του παρεχόμενου από τον εκπαιδευόμενο προπονητικού έργου (ως προπονητής ή εκπαιδευόμενος προπονητής).
Δίδεται η δυνατότητα υλοποίησης μέρους του διδακτικού αντικειμένου με εξ’ αποστάσεως εκπαίδευση (έως
του 30% των ωρών). Η εξ’ αποστάσεως εκπαίδευση αφορά όλα τα θεωρητικά μαθήματα του 1ου και 2ου κύκλου
καθώς και τα μαθήματα «ΚΑΝΟΝΙΣΜΟΙ», «ΝΤΟΠΙΝΓΚ», «ΗΘΙΚΗ ΚΑΙ ΑΚΕΡΑΙΟΤΗΤΑ ΣΤΟΝ ΑΘΛΗΤΙΣΜΟ» και «ΠΛΑΙΣΙΟ
ΠΑΙΔΙΚΗΣ ΠΡΟΣΤΑΣΙΑΣ» του 3ου κύκλου.
Η διάρκεια κάθε διδακτικής ώρας της δια ζώσης και εξ’ αποστάσεως εκπαίδευσης, δεν μπορεί να είναι μικρότερη
των 45’, ακολουθώντας ολιγόλεπτο διάλειμμα. Στην περίπτωση της εξ’ αποστάσεως-ασύγχρονης εκπαίδευσης, δεν
επιτρέπεται η διάρκεια κάθε διδακτικής ώρας να είναι μικρότερη των 35’.
Πριν την έναρξη των μαθημάτων της εξ’ αποστάσεως εκπαίδευσης, θα πρέπει να γίνει παρουσίαση της πλατφόρμας
και εκπαίδευση όλων των σπουδαστών στη γενική χρήση του ηλεκτρονικού υπολογιστή (περιήγηση στο διαδίκτυο,
windows κ.α.) αλλά και στην ειδική χρήση του (εξοικείωση με τη διαδικτυακή πλατφόρμα «Εξ’ αποστάσεως Εκπαίδευσης»), έτσι ώστε να εκπαιδευτούν όλοι στον τρόπο λειτουργίας της εξ αποστάσεως εκπαίδευσης.
Με τη μέθοδο αυτή θα καλυφθούν τα μαθήματα του Γενικού Κύκλου Σπουδών, τα οποία είναι κοινά για όλους
τους σπουδαστές και για όλα τα αθλήματα, αλλά και τα μαθήματα του Ειδικού Κύκλου Σπουδών. Οι διαλέξεις για
τα μαθήματα που θα προγραμματιστούν με «Εξ’ αποστάσεως εκπαίδευση» θα αναρτώνται στην πλατφόρμα. Κάθε
σπουδαστής θα έχει τη δυνατότητα να κάνει χρήση των προσωπικών κωδικών που θα του δοθούν κατά την έναρξη
της σχολής, ώστε να εισέρχεται στην ψηφιακή πλατφόρμα της Εξ’ αποστάσεως εκπαίδευσης και να παρακολουθεί τις
διαλέξεις. Στην πλατφόρμα, πέραν των σπουδαστών, θα έχουν πρόσβαση και άλλα άτομα με εξουσιοδότηση (διοίΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 768/21.02.2025
κηση σχολής, διευθυντής/ντρια, αρμόδιο τμήμα της ΓΓΑ.).
Οι διδάσκοντες καθηγητές, θα έχουν την δυνατότητα να
μεταφέρουν σε ψηφιακή μορφή ανακοινώσεις, την διδακτέα ύλη, βιντεοσκοπημένη παράδοση μαθημάτων, ερω-
τηματολόγιο με δυνατότητα αυτόματης απάντησης, και
ότι άλλο θα μπορούσε να διευκολύνει την εξ’ αποστάσεως
εκπαίδευση. Η υποχρεωτική παρουσία στην “Εξ’ αποστάσεως εκπαίδευση διασφαλίζεται ως εξής: Η εφαρμογή
θα καταγράφει σε βάση δεδομένων τη χρονική διάρκεια
παραμονής των σπουδαστών σε κάθε μάθημα, σε λεπτά
της ώρας, και τα δεδομένα αυτά θα είναι προσβάσιμα από
τα εξουσιοδοτημένα άτομα, καθώς και με την καταγραφή
των παρόντων από τον διδάσκοντα ανά ώρα μαθήματος.
Άρθρο 4
ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ
Για το διδακτικό - εκπαιδευτικό προσωπικό ορίζονται:
- Για τα μαθήματα 1ου και 2ου κύκλου, μέλη ΔΕΠ
ΣΕΦΑΑ ή επιστήμονες με αντίστοιχα προσόντα (Διδακτορικό δίπλωμα με ερευνητικό ή/και διδακτικό ή/και
συγγραφικό έργο) ή κάτοχοι μεταπτυχιακού διπλώματος
ειδίκευσης στο γνωστικό αντικείμενο
- Για τα μαθήματα 3ου κύκλου, προπονητές του αθλήματος, ίδιου η ανώτερου της σχολής επιπέδου, πτυχι-
ούχοι ΑΕΙ, με προπονητικό ή/και διδακτικό έργο στο
γνωστικό αντικείμενο. ΣΗΜ: Ειδικά για τα μαθήματα
«ΚΑΝΟΝΙΣΜΟΙ» και «ΕΙΔΙΚΑ ΘΕΜΑΤΑ» μπορούν να επιλεγούν άτομα εξειδικευμένα στο αντικείμενο ή/και με
ειδικά προσόντα (π.χ. διαιτητές, τεχνικοί σκαφών, κ.τ.λ.)
Το διδακτικό-εκπαιδευτικό προσωπικό της σχολής
προπονητών θα πρέπει να:
α) Έχει υποβάλλει, πριν την ανάθεση διδασκαλίας, αίτηση ενδιαφέροντος στη ΓΓΑ (τμήμα Προπονητών και
Εκπαιδευτών Αθλημάτων) για διδακτικό προσωπικό σχολών προπονητών, συνοδευόμενη από σύντομο βιογρα-
φικό σημείωμα και υπεύθυνη δήλωση περί επεξεργασίας
προσωπικών δεδομένων, μη συνδρομής των κωλυμάτων
άρθρου 3 του ν. 2725/1999.
β) Συνεργάζεται για κάθε θέμα που αφορά στην ομαλή
ενάσκηση των καθηκόντων του και την εύρυθμη λειτουργία της σχολής με το διευθυντή της σχολής,
γ) Παραδώσει στους σπουδαστές τη διδαχθείσα ύλη
με τη μορφή σημειώσεων σε ηλεκτρονική μορφή πριν
τις προφορικές ή/και πρακτικές εξετάσεις.
δ) Παραδώσει στον διευθυντή της σχολής, με την ολοκλήρωση της εκπαίδευσης του μαθήματος, «τράπεζα
θεμάτων» συνολικού αριθμού ερωτήσεων τουλάχιστον
τριπλάσιου του αριθμού που θα εξεταστούν οι σπουδαστές. Οι γραπτές εξετάσεις αποτελούνται από ερωτήσεις
με τέσσερις (4) επιλογές απαντήσεων εκ των οποίων η
μια (1) είναι η σωστή και ο αριθμός τους για κάθε μάθημα
είναι ανάλογος με τις ώρες διδασκαλίας. Ο αριθμός των
ερωτήσεων που εξετάζονται οι σπουδαστές για κάθε
μάθημα, είναι ανάλογος με τις ώρες διδασκαλίας και
προσδιορίζεται από́ τη σχέση 4 ερωτήσεις/10 διδακτικές
ώρες ή 1 ερώτηση/2,5 διδακτικές ώρες.
ε) Συνεργαστεί με τον διευθυντή σπουδών της σχολής
προκειμένου να εκδοθούν αποτελέσματα των εξετάσεων
εντός διαστήματος τριών (3) ημερών από τη διεξαγωγή
τους.
Στο πρόσωπο του διδακτικού - εκπαιδευτικού προσωπικού δεν πρέπει να συντρέχουν τα κωλύματα που
προβλέπονται από το άρθρο 8 του ν. 3528/2007, Α’ 26
σε συνδυασμό με τα κωλύματα που προβλέπονται από
το άρθρο 3 του ν. 2725/1999 περ. β’ και γ’ (καταθέτοντας
σχετική υπεύθυνη δήλωση).
Άρθρο 5
ΛΕΙΤΟΥΡΓΙΑ ΤΗΣ ΣΧΟΛΗΣ
1. Η επιτροπή διοίκησης της σχολής, με αιτιολογημένη
απόφασή της, μπορεί να αλλάξει την ημερομηνία και τον
τόπο λειτουργίας της σχολής, όταν αυτό επιβάλλεται από
απρόβλεπτους παράγοντες.
2. Οι δαπάνες λειτουργίας της σχολής βαρύνουν τον
προϋπολογισμό της οικείας ομοσπονδίας. Στις δαπάνες
αυτές περιλαμβάνονται τα έξοδα που αφορούν στις μεταβάσεις των μελών και των γραμματέων της επιτροπής
εκτός Αθηνών (μετακινήσεις-διαμονή-διατροφή- άλλα
έξοδα) που θεωρούνται ως απαραίτητες (συνεδριάσεις
επιτροπής, έναρξη σχολής, εποπτεία λειτουργιάς σχολής, εξετάσεις, απονομή διπλωμάτων). Στις μεταβάσεις
αυτές μπορούν να περιλαμβάνονται και υπάλληλοι της
Διεύθυνσης Αγωνιστού Αθλητισμού ΓΓΑ, εάν κριθεί απαραίτητη η συμμετοχή τους.
Το χρηματικό ποσό για τα συνολικά δίδακτρα φοίτησης
εκάστου υποψηφίου καθορίζεται στο ποσό των εξακοσίων (600 ευρώ), το οποίο καταβάλλεται ανταποδοτικά
(άρθρο 20 του ν. 4726/2020) και κατατίθεται σε τραπεζικό λογαριασμό της Ομοσπονδίας η οποία συντάσσει τον
προϋπολογισμό της σχολής και τον γνωστοποιεί στην
επιτροπή διοίκησης της σχολής. Οι πληρωμές των δαπανών της σχολής γίνονται από την αρμόδια υπηρεσία της
ομοσπονδίας, η οποία είναι και οικονομικά υπόλογος.
3. Η σχολή λειτουργεί με την προϋπόθεση ότι ο ελάχιστος αριθμός των σπουδαστών, κατά την έναρξη των
μαθημάτων, είναι τουλάχιστον τριάντα (30) άτομα. Με
αιτιολογημένη πρόταση της ομοσπονδίας μπορεί να
λειτουργήσει η σχολή και με μικρότερο αριθμό σπουδαστών αρκεί να είναι οικονομικά βιώσιμη.
4. Ανάλογα με τον αριθμό των υποψηφίων μπορούν
σε κάθε σχολή να δημιουργούνται τμήματα σε διαφορετικά μέρη και πόλεις, με σκοπό την καλύτερη λειτουργία
της σχολής και την επίτευξη των μαθησιακών στόχων.
Τα τμήματα αυτά μπορούν να αφορούν το σύνολο των
μαθημάτων ή μέρος αυτών και ιδιαίτερα του πρακτικού
μέρους. Ο ανώτατος αριθμός του κάθε τμήματος για το
θεωρητικό μέρος είναι 150 άτομα και για το πρακτικό
μέρος 50 άτομα. Οι ανωτέρω περιορισμοί δεν αφορούν
την εξ αποστάσεως εκπαίδευση.
Άρθρο 6
ΠΡΟΫΠΟΘΕΣΕΙΣ ΣΥΜΜΕΤΟΧΗΣ
Οι γενικές προϋποθέσεις συμμετοχής στη σχολή προπονητών είναι:
1. Να είναι υγιής (βεβαίωση παθολόγου ή γενικού ιατρού, ιδιώτη ή του δημοσίου).
2. Να έχει ηλικία μεγαλύτερη των 21 ετών (συμπλήρωση του 21ου έτους ηλικίας έως τις 31 Δεκεμβρίου του
έτους λήξης της προθεσμίας υποβολής αιτήσεων).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 768/21.02.2025
3. Να έχει προπονητική εμπειρία κατ’ ελάχιστο δώδεκα
(12) μηνών (μετά την έκδοση άδειας άσκησης επαγγέλματος προπονητή στο αμέσως χαμηλότερο επίπεδο) σε
αναγνωρισμένο/εγγεγραμμένο στο μητρώο αθλητικό σωματείο, ένωση, ομοσπονδία, τούτο αποδεικνυόμενο από:
α) Αντίγραφο της σχετικής σύμβασης εργασίας αναρτημένης στο πληροφοριακό σύστημα «ΕΡΓΑΝΗ» ή θε-
ωρημένης από την αρμόδια Δ.Ο.Υ. ή αναρτημένης στο
ολοκληρωμένο πληροφοριακό σύστημα φορολογίας
(ΤΑΧΙS) και
β) βεβαίωση του φορέα απασχόλησης με σαφή αναφορά στη διάρκεια απασχόλησης σε μήνες και το άθλημα
στο οποίο εργάστηκε ως προπονητής.
4. Απολυτήριο Λυκείου ή άλλης ισότιμης ή ανώτερης
σχολής (με βάση τα όσα προβλέπονται από το Υπουργείο
Παιδείας - βεβαίωση περί ισοτιμίας).
Στη σχολή δεν γίνονται δεκτοί όσοι στο πρόσωπο των
οποίων συντρέχουν τα κωλύματα που προβλέπονται από
την περ. β και γ του άρθρο 3 του ν. 2725/1999.
Ο έλεγχος όλων των προβλεπόμενων δικαιολογητικών
γίνεται από την επιτροπή διοίκησης και τους γραμματείς
πριν από την έναρξη λειτουργίας της σχολής.
Σε κάθε περίπτωση δεν θα γίνονται δεκτοί να παρακολουθήσουν τη σχολή όσοι δεν πληρούν τις αναφερόμε-
νες στην παρούσα απόφαση προϋποθέσεις.
Δεν επιτρέπεται σε κάθε περίπτωση η συμμετοχή στη
σχολή προπονητών υποψηφίου του οποίου ο έλεγχος
του φακέλου των δικαιολογητικών δεν έχει ολοκληρωθεί
ή είναι υπό αίρεση. Δεν επιτρέπεται η προσκόμιση βεβαιώσεων και κάθε είδους δικαιολογητικών μετά τη λήξη
της προθεσμίας κατάθεσης αιτήσεων και ενστάσεων, για
οποιαδήποτε λόγο.
Οι σπουδαστές οφείλουν να καταβάλουν, πριν την
έναρξη της σχολής, το ποσό των διδάκτρων συμμέτοχης που προβλέπεται, προκειμένου να είναι δυνατή η
φοίτηση τους σε αυτή.
Άρθρο 7
ΥΠΟΧΡΕΩΣΕΙΣ ΣΠΟΥΔΑΣΤΩΝ
ΧΟΡΗΓΗΣΗ ΔΙΠΛΩΜΑΤΟΣ
1. Η φοίτηση και συμμετοχή των υποψηφίων που θα
εισαχθούν στη σχολή, είναι υποχρεωτική σε όλα τα πρακτικά και τα θεωρητικά μαθήματα.
2. Κάθε παράβαση των υποχρεώσεων των σπουδαστών που παρακολουθούν τη σχολή, συνεπάγεται την
επιβολή σχετικών κυρώσεων από το διευθυντή της.
3. Οι συνολικές ώρες υποχρεωτικής παρακολούθησης
των μαθημάτων της σχολής για κάθε υποψήφιο, δεν μπορούν σε καμία περίπτωση να είναι λιγότερες του 95%
των συνολικών ωρών διδασκαλίας.
4. Δίπλωμα της σχολής προπονητών έχουν δικαίωμα
να αποκτήσουν όσοι κατέχουν όλα τα απαραίτητα δικαιολογητικά και περάτωσαν με επιτυχία τις θεωρητικές και
πρακτικές εξετάσεις και όσα προβλέπονται στην ενότητα
3 του παρόντος περί επιτυχούς ολοκλήρωσης.
5. Τα Διπλώματα παραδίδονται στους επιτυχόντες από
το αρμόδιο Τμήμα της ΓΓΑ.
6. Τα διπλώματα εκδίδονται με δαπάνη της οικείας
ομοσπονδίας και ελέγχονται από τη ΓΓΑ ως προς τη
νομιμότητα. Το κάθε δίπλωμα για να θεωρείται έγκυρο
φέρει σφραγίδα και αρίθμηση από τη ΓΓΑ.
7. Ο τύπος των διπλωμάτων και τα όσα αναφέρονται σε
αυτά είναι κοινός και σύμφωνος με πρότυπο που παραδίδει το τμήμα Προπονητών και Εκπαιδευτών Αθλημάτων.
Άρθρο 8
ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ
Οι υποψήφιοι πρέπει να υποβάλλουν τα παρακάτω
δικαιολογητικά:
1. Αίτηση ενδιαφερομένου.
2. Ιατρική βεβαίωση υγείας παθολόγου ή γενικού ιατρού (δημοσίου ή ιδιώτη).
3. Απολυτήριο εξατάξιου Γυμνασίου ή Λυκείου ή άλλης ισότιμης ή ανώτερης Σχολής (με βάση τα όσα προ-
βλέπονται από το Υπουργείο Παιδείας - βεβαίωση περί
ισοτιμίας). Όσοι διαθέτουν πιστοποιητικό σπουδών Δευτεροβάθμιας εκπαίδευσης της αλλοδαπής, απαραίτητη
προϋπόθεση είναι η διαβάθμιση αυτών και αντιστοιχίας με το απολυτήριο του τριταξίου Ελληνικού Γενικού
Λυκείου. Ως εκ τούτου θα πρέπει οι κάτοχοι αυτών να
απευθυνθούν είτε στο αρμόδιο τμήμα του Υπουργείου
Παιδείας, Θρησκευμάτων και Αθλητισμού ή στις Δ/νσεις
Δευτεροβάθμιας Εκπαίδευσης του τόπου διαμονής τους
προκειμένου να τους χορηγηθεί η σχετική βεβαίωση.
4. Υπεύθυνη δήλωση (άρθρο 8 του ν. 1599/1986) «Περί
μη άσκησης ποινικής δίωξης και περί μη παραπομπής
σε ποινική δίκη».
5. Φωτοτυπία αστυνομικής ταυτότητας (δύο όψεις) ή
διαβατηρίου.
6. Άλλα δικαιολογητικά που προβλέπονται στις προϋποθέσεις συμμετοχής - γενικά και ειδικά προσόντα
συμμετοχής:
- Αντίγραφο σύμβασης εργασίας αναρτημένη στο πληροφοριακή σύστημα ΕΡΓΑΝΗ (έντυπο Ε3 ή Ε4) ή ιδιωτικό
συμφωνητικό εργασίας όπως αναρτάται στο taxisnet
μαζί με συμφωνητικό σε ενιαίο αρχείο
και
- βεβαίωση του φορέα απασχόλησης με σαφή αναφορά στη διάρκεια απασχόλησης σε μήνες και το άθλημα
στο οποίο απασχολήθηκε ο ενδιαφερόμενος ως προπονητής.
Εάν η πρόσληψη του προπονητή είναι προγενέστερη της καθιέρωσης της διαδικασίας αναγγελίας μέσω
συμπλήρωσης του εντύπου Ε3 του πληροφοριακού
συστήματος ΕΡΓΑΝΗ, υποβάλλονται η αναγγελία πρόσληψης συνοδευόμενη από τον πίνακα Ε4 του ΕΡΓΑΝΗ
(εκτύπωση με αμοιβή).
7. Για πτυχιούχους ΤΕΦΑΑ, ΑΕΙ - ΤΕΙ απαιτούνται:
- Πτυχίο
- Αναλυτικό πρόγραμμα σπουδών και αναλυτική βαθμολογία (για την περίπτωση απαλλαγής μαθημάτων).
(Σημείωση: Για πτυχιούχους ΑΕΙ-ΤΕΙ δεν απαιτείται η
προσκόμιση απολυτηρίου Λυκείου).
Για αποφοίτους σχολής προπονητών ΓΓΑ οι οποίες
ιδρύθηκαν μετά το 2016 απαιτείται:
- Φωτοαντίγραφο του διπλώματος.
Το Τμήμα Προπονητών και Εκπαιδευτών Αθλημάτων
της Γ.Γ.Α. θα αναζητήσει αυτεπάγγελτα την ποινική καΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 768/21.02.2025
τάσταση του υποψηφίου από την αρμόδια εισαγγελική
αρχή. Για την ταχύτερη διεκπεραίωση των αιτημάτων,
οι ενδιαφερόμενοι μπορούν να εκδώσουν αντίγραφο
ποινικού μητρώου γενικής χρήσης μέσω του ιστοτόπου:
www.gov.gr και να το υποβάλουν ώστε το αρμόδιο τμήμα της ΓΓΑ να προβεί σε επαλήθευση του.
Η υποβολή της αίτησης γίνεται υποχρεωτικά ηλεκτρονικά στην ιστοσελίδα της Γενικής Γραμματείας Αθλητισμού:
https://eservices.gga.gov.gr/case/sxoli-proponiton/
description/πατώντας το εικονίδιο «Σύνδεση».
Άρθρο 9
Κάθε θέμα που δεν προβλέπεται στην παρούσα απόφαση, ρυθμίζεται με απόφαση της επιτροπής διοίκησης
της σχολής με αιτιολογημένη απόφαση.
Η δαπάνη θα βαρύνει τον προϋπολογισμό της οικείας
Ομοσπονδίας.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 4 Φεβρουαρίου 2025
Ο Αναπληρωτής Προϊστάμενος
της Γενικής Διεύθυνσης
ΒΑΣΙΛΕΙΟΣ ΚΑΚΚΟΣ
Ι
Αριθμ. 1695
(2)
Ανανέωση Ειδικής Πιστοποίησης Πρωτοβάθμιας και Δευτεροβάθμιας Κοινωνικής Φροντίδας
μη κερδοσκοπικού χαρακτήρα του Ν.Π.Ι.Δ.: ΣΥΝΔΕΣΜΟΣ ΠΡΟΣΤΑΣΙΑΣ ΠΑΙΔΙΩΝ ΚΑΙ ΑΜΕΑ.
Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΚΟΙΝΩΝΙΚΗΣ ΑΛΛΗΛΕΓΓΥΗΣ ΤΟΥ ΥΠΟΥΡΓΕΙΟΥ
ΚΟΙΝΩΝΙΚΗΣ ΣΥΝΟΧΗΣ ΚΑΙ ΟΙΚΟΓΕΝΕΙΑΣ
Έχοντας υπόψη:
1. Το άρθρο 5 του ν. 2646/1998 «Ανάπτυξη του Εθνικού
Συστήματος Κοινωνικής Φροντίδας και άλλες διατάξεις»
(Α’ 236).
2. Τις παρ. 1 και 2 του εδαφίου δ’ του άρθρου 7 του
ν. 3106/2003 «Αναδιοργάνωση του Εθνικού Συστήματος
Κοινωνικής Φροντίδας και άλλες διατάξεις» (Α’ 30).
3. Την παρ. 3 του άρθρου 283, του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (Α’ 87).
4. Το εδάφιο α’ της παρ.  1 του άρθρου 3 του
ν. 3895/2010 «Κατάργηση και συγχώνευση υπηρεσιών,
οργανισμών και φορέων του δημοσίου τομέα» (Α’ 206).
5. Το άρθρο 9 του ν. 4052/2012 «Νόμος αρμοδιότητας Υπουργείων Υγείας και Κοινωνικής Αλληλεγγύης και
Εργασίας και Κοινωνικής Ασφάλισης για εφαρμογή του
νόμου “Έγκριση των Σχεδίων Συμβάσεων Χρηματοδοτικής Διευκόλυνσης μεταξύ του Ευρωπαϊκού Ταμείου
Χρηματοπιστωτικής Σταθερότητας (Ε.Τ.Χ.Σ.), της Ελληνικής Δημοκρατίας και της Τράπεζας της Ελλάδος, του
Σχεδίου του Μνημονίου Συνεννόησης μεταξύ της Ελληνικής Δημοκρατίας, της Ευρωπαϊκής Επιτροπής και της
Τράπεζας της Ελλάδος και άλλες επείγουσες διατάξεις
για τη μείωση του δημοσίου χρέους και τη διάσωση της
εθνικής οικονομίας” και άλλες διατάξεις» (Α’ 41).
6. Το άρθρο 7, του ν. 4455/2017 «Εθνικό Μητρώο Φορτοεκφορτωτών, Εθνικό Μητρώο Ιδιωτικών Φορέων Κοι-
νωνικής Φροντίδας και άλλες διατάξεις» (Α’ 22).
7. Το άρθρο 109, του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
8. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους-Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
9. Το π.δ. 134/2017 «Οργανισμός Υπ. Εργασίας, Κοινωνικής Ασφάλισης και Κοινωνικής Αλληλεγγύης» (Α’ 168).
10. Το π.δ. 77/2023 «Σύσταση Υπουργείου και μετονομασία Υπουργείων-Σύσταση, κατάργηση και μετονομα-
σία Γενικών και Ειδικών Γραμματειών-Μεταφορά αρμοδιοτήτων υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
11. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
12. Την υπό στοιχεία Γ.Π.:Π2γ/οικ.59633/2011 απόφαση του Υπουργού Υγείας και Κοινωνικής Αλληλεγγύης
«Καθορισμός της μορφής του Αριθμού Μητρώου, στο
Εθνικό Μητρώο και στο Μητρώο Περιφερειακών Ενοτήτων Φορέων Κοινωνικής Φροντίδας Ιδιωτικού Τομέα
Μη Κερδοσκοπικού χαρακτήρα καθώς και στο Ειδικό
Μητρώο Εθελοντικών μη Κυβερνητικών Οργανώσεων.
Στοιχεία και Διαδικασία Εγγραφής» (Β΄1310).
13. Την υπό στοιχεία Π(2)γ/οικ.34029/22-3-2012 κοινή
απόφαση των Υπουργών Οικονομικών και Υγείας και Κοινωνικής Αλληλεγγύης «Πιστοποίηση Φορέων Παροχής
Υπηρεσιών Κοινωνικής Φροντίδας του Ιδιωτικού Τομέα
μη Κερδοσκοπικού Χαρακτήρα και ΜΚΟ Εθελοντικού
χαρακτήρα» (Β΄1163), μετά την τροποποίηση της από την
υπό στοιχεία 51149/20-5-23 κοινή απόφαση των Υπουργών Οικονομικών - Εργασίας και Κοινωνικών Υποθέσεων
«Τροποποίηση της υπό στοιχεία ΓΠ:Π2γ/οικ.34029/2012
κοινής απόφασης των Υπουργών Οικονομικών-Υγείας
και Κοινωνικής Αλληλεγγύης “Πιστοποίηση Φορέων Παροχής Υπηρεσιών Κοινωνικής Φροντίδας του Ιδιωτικού
Τομέα μη Κερδοσκοπικού Χαρακτήρα και ΜΚΟ Εθελοντικού χαρακτήρα”» (Β΄3444).
14. Την εισήγηση σκοπιμότητας της Περιφερειακής
Ενότητας Βορείου Τομέα Αθηνών.
15. Τη γνωμοδότηση του Ε.Κ.Κ.Α σχετικά με την πιστοποίηση του Ν.Π.Ι.Δ. μη κερδοσκοπικού χαρακτήρα
ως φορέα παροχής υπηρεσιών κοινωνικής φροντίδας,
που μας διαβιβάστηκε με το υπ’ αρ. 532/17-1-2025 έγγραφό του.
16. Το γεγονός ότι βάσει του ν. 4455/2017 «Εθνικό
Μητρώο Φορτοεκφορτωτών, Εθνικό Μητρώο Ιδιωτικών
Φορέων Κοινωνικής Φροντίδας και άλλες διατάξεις» έχει
πραγματοποιηθεί η εγγραφή του φορέα στο Ηλεκτρονικό Εθνικό Μητρώο Ιδιωτικών Φορέων Κοινωνικής Φρο-
ντίδας (Β΄22).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 768/21.02.2025
17. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού.
Την Ανανέωση Ειδικής Πιστοποίησης Πρωτοβάθμιας
και Δευτεροβάθμιας Κοινωνικής Φροντίδας μη κερδοσκοπικού χαρακτήρα του Ν.Π.Ι.Δ.:
· ΣΥΝΔΕΣΜΟΣ ΠΡΟΣΤΑΣΙΑΣ ΠΑΙΔΙΩΝ ΚΑΙ ΑΜΕΑ, με
έδρα στο Χολαργό.
Για τις δομές που λειτουργεί ο φορέας στη Ρόδο
(ένα Κέντρο Διημέρευσης και Ημερήσιας Φροντίδας
και τρεις Στέγες Υποστηριζόμενης Διαβίωσης) δεν χορηγείται ανανέωση ειδικής πιστοποίησης καθώς, δεν
διαθέτουν πιστοποιητικό ενεργητικής πυροπροστασίας
σε ισχύ.
Η διάρκεια της ειδικής πιστοποίησης είναι τέσσερα (4)
έτη από τη δημοσίευση της παρούσας στην Εφημερίδα
της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Φεβρουαρίου 2025
Η Προϊσταμένη της Γενικής Διεύθυνσης
ΑΘΗΝΑ ΔΙΑΚΟΥΜΑΚΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 768/21.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200768.pdf | Tokens: 30437]